בטי בם

"בטי בם" הוא שיר שהוקלט על ידי הגשש החיוור בשנת 1971. הוא יצא לאור ביולי באותה השנה ונכתב, הולחן והופק על ידי המוזיקאי אריאל זילבר. השיר זכה להצלחה נאה כאשר דורג במקום התשיעי במצעד העברי השבועי של רשת ג', ושהה במצעד במשך ארבעה שבועות בסך הכול.

במצעד העברי השבועי של גלי צה"ל דורג "בטי בם" במקום השמיני ושהה בו במשך שבעה שבועות בסך הכול.

מיקומי שיא

גרסתה של איגי וקסמן 

הזמרת-יוצרת הישראלית איגי וקסמן הקליטה את השיר בשנת 1996 לאחר שסיימה להוציא סינגלים מתוך אלבום הבכורה שלה, אדום (1995). השיר הוקלט מחדש לפי מילים ולחן של אריאל זילבר, היוצר המקורי שלו. גרסת הכיסוי של וקסמן זכתה להצלחה ארצית ודורגה בשיאה במקום השני במצעד העברי השבועי של רשת ג'.

על אף הצלחתה של הגרסה, היא לא נכללה באדום או באלבום העוקב, לא מחכה יותר לדוור (1997).

הצלחה מסחרית 
כבר ביציאתה, זכתה גרסת הכיסוי של וקסמן להצלחה כאשר דורג היישר במקום ה-11 במצעד העברי השבועי של רשת ג' וזכתה בתואר "הכניסה הגבוהה". בהמשך, עלתה למקום הרביעי וזכתה בתואר "העלייה הגבוהה". לאחר מכן, הגיעה למקום השני, אך נחסמה מלהגיע לראש המצעד בידי "תמיד זה בינתיים" מאת רונית שחר ו"לא יודע" מאת יהודה פוליקר.

בסך הכול, שהתה גרסתה של וקסמן במשך שמונה שבועות במצעד.

מיקומי שיא

היסטוריית יציאות לאור

קישורים חיצוניים

הערות שוליים 

שירי 1971
סינגלים מ-1971
סינגלים מ-1996
שירי הגשש החיוור
שירי איגי וקסמן
שירים בעברית
שירים שנכתבו על ידי אריאל זילבר
שירים שהולחנו על ידי אריאל זילבר
סינגלים בהוצאת הד ארצי